**Вера Віктараўна Кіперман** (укр.: Віра Вікторівна Кіперман, народжаная **Галушка**; нар. 3 лютага 1982, Днепрадзяржынск, Днепрапятроўская вобласць), больш вядомая пад псеўданімам **Вера Брэжнева** — украінская поп-спявачка, актрыса, тэлевядучая, былая ўдзельніца поп-гурта «ВІА Гра» (2003—2007).

Біяграфія
---------

Бацька — Віктар Міхайлавіч Галушка (11 сакавіка 1954 — 11 ліпеня 2015), працаваў інжынерам на Прыдняпроўскім хімічным заводзе. Маці — Тамара Вітальеўна Галушка (у дзявоцтве — Пермякова, нар. 8 чэрвеня 1952 г. скончыла медыцынскае вучылішча, працавала на тым жа заводзе. Спявачка набыла бацькам кватэру ў горадзе Барыспаль непадалёк ад Кіева.

У Веры ёсць тры сястры: старэйшая Галіна (нар. 10 мая 1977 г. з’ехала за мяжу) і малодшыя — двайняткі Анастасія і Вікторыя (нар. 22 снежня 1984). Вікторыя стала жонкай Аляксандра Цакалы.

Вера вучылася ў сярэдняй школе № 41 г. Днепрадзяржынск. Будучы падлеткам, захаплялася спортам (гандбол, баскетбол, каратэ, мастацкая гімнастыка), займалася з рэпетытарамі замежнымі мовамі, марыла аб паступленні на юрыдычны факультэт. Аднак скончыла завочнае аддзяленне Днепрапятроўскага інстытута інжынераў чыгуначнага транспарту па спецыяльнасці эканаміст.

### Асабістае жыццё

У Веры ёсць дачка Соня (нар. 30 сакавіка 2001), бацькам якой з’яўляецца Віталь Войчанка. Пара пражыла некалькі гадоў у незарэгістраваным шлюбе.

У лістападзе 2006 года Вера выйшла замуж за ўкраінскага бізнэсмэна Міхаіла Кіпермана і змяніла сваё прозвішча на Кіперман. 14 снежня 2009 года ў іх нарадзілася дачка Сара. У кастрычніку 2012 года паведаміла аб разводзе з мужам.

У лютым 2013 года стала вядома аб яе рамане з рэжысёрам Марусам Вайсбергам, аднак сама Вера так і не пацвердзіла гэтую інфармацыю.

У кастрычніку 2015 года Вера таемна выйшла замуж за Канстанціна Меладзэ, вяселле адбылося ў Італіі ў коле блізкіх.

Творчасць
---------

### ВІА Гра

Упершыню Вера выступіла на адной сцэне з гуртом «ВІА Гра» падчас гастроляў групы па Украіне ў чэрвені 2002 года ў якасці жадаючай з залі праспяваць разам з гуртом песню *«Попытка № 5»*.

У лістападзе 2002 года Веру запрасілі на кастынг ў групу «ВІА Гра» на месца зыходзячай Алены Вінніцкай, які яна з поспехам прайшла. У студзені 2003 года «ВІА Гра» паўстала ў абноўленым складзе: Надзея Граноўская, Ганна Седакова і Вера Брэжнева.

Брэжнева заставалася нязменнай удзельніцай калектыву больш за 4 гады. У снежні 2007 года з’явілася афіцыйнае паведамленне аб тым, што Вера назаўсёды пакінула групу «ВІА Гра».

### Сольная кар’ера

У 2007 годзе Вера была названа самай сексуальнай жанчынай Расіі па выніках галасавання чытачоў расійскага выдання часопіса *Maxim*.

У 2008 годзе Вера пачынае весці праграму «Магія дзесяці» на Першым канале. 
Таксама ў 2008 годзе Вера прыняла ўдзел у шоў «Ледніковы перыяд-2».

Амаль усю восень Вера Брэжнева правяла на здымках рамантычнай камедыі «Каханне ў вялікім горадзе». Прэм’ера фільма адбылася 5 сакавіка 2009 года. Да фільма Вера запісала саўндтрэк «Каханне ў вялікім горадзе» і зняла на яго свой трэці кліп. Пасля выхаду фільма «Каханне ў вялікім горадзе» Вера знялася ў працягу — «Каханне ў вялікім горадзе 2». Напярэдадні выхаду фільма ў пракат выйшаў кліп гурта «Дыскатэка Аварыя» *«Лето всегда!»*, дзе яна знялася разам з Настай Задарожнай і Святланай Ходчанкавай.

У красавіку 2010 года адбылася прэм’ера песні *«Любовь спасёт мир»*. У чэрвені Вера Брэжнева з’явілася разам з Данам Баланам на Прэміі Муз-ТВ 2010. 29 кастрычніка 2010 года на «Love радыё» адбылася прэм’ера іх сумеснай песні *«Лепестками слёз»*. Па версіі часопіса *Hello*, Вера Брэжнева стала самай стыльнай ў Расіі.

Акрамя таго, 2010 год адзначыўся для Веры першай статуэткай на цырымоніі ўручэння нацыянальнай прэміі «Залаты грамафон» за песню *«Любовь спасёт мир»*.

19 лютага 2011 года ў Кіеве адбылася шостая штогадовая цырымонія ўзнагароджання пераможцаў намінацыі «Найпрыгажэйшыя людзі Украіны-2010», Вера Брэжнева стала пераможцай у намінацыі «Найпрыгажэйшая жанчына Украіны».

8 сакавіка 2011 году выйшаў дыск «Вера Брэжнева. Сакрэты прыгажосці». 18 траўня адбылася прэм’ера песні *«Реальная жизнь»*. На новую песню быў зняты відэакліп у Непале. Прэм’ера аднайменнага відэакліпа адбылася 7 чэрвеня. 30 лістапада выйшаў афіцыйны сінгл песні *«Sexy Bambina»*, пазней выйшаў аднайменны відэакліп. 6 чэрвеня 2012 года адбылася прэм’ера песні *«Бессонница»*. У верасні 2012 года выйшла песня *«Любовь на расстоянии»*, сумесная праца Веры Брэжневай і DJ Smash.

24 лістапада 2012 года адбылася прэм’ера фільма «Джунглі», у якім галоўныя ролі выканалі Вера Брэжнева і Сяргей Светлакоў.

16 красавіка 2013 года адбылася прэм’ера песні *«Хороший день»* (муз. і сл. Вера Брэжнева). 11 мая 2013 года выйшаў кліп на гэтую песню.

14 студзеня 2014 года адбыўся інтэрнэт-рэліз сінгла *«Доброе утро»*, напісанага Канстанцінам Меладзэ. Праз месяц, 17 лютага, выходзіць у свет музычнае відэа да сінглу, знятае рэжысёрам Сяргеем Салодкім ў Амерыцы.

29 верасня 2014 года адбылася прэм’ера і афіцыйны рэліз новага сінгла *«Девочка моя»*, а таксама прэм’ера аднайменнага кліпа, рэжысёрам якога стаў кліпмэйкер Алан Бадоеў.

У красавіку 2015 года Канстанцін Меладзэ абвясціў аб рэлізе другога студыйнага альбома Веры Брэжневай, які носіць назву «Ververa». Рэліз пласцінкі адбыўся 28 красавіка. У яго ўвайшлі 14 кампазіцый, большая частка з якіх ужо вядомая публіцы. За тыдзень да выхаду альбома, 21 красавіка, у яго падтрымку быў выпушчаны сінгл *«Мамочка»*, аўтарам і прадзюсарам якога выступіў Канстанцін Меладзэ.

6 кастрычніка 2016 года Вера дала вялікі сольны канцэрт «Нумар 1» у Кіеве, у Нацыянальным палацы мастацтваў Украіны, а 8 кастрычніка — у Маскве, у Crocus City Hall.

Грамадская дзейнасць
--------------------

Спявачка адкрыла свой дабрачынны фонд «Прамень Веры» для дапамогі дзецям з онкагематалагічным захворваннем.

У 2014 годзе Вера Брэжнева стала паслом ААН па пытаннях правоў і дыскрымінацыі ВІЧ-інфіцыраваных жанчын, якія жывуць у краінах Сярэдняй Азіі і Усходняй Еўропы (праграма ЮНЭЙДС). Як сцвярджае Вера, праблемы ВІЧ-інфіцыраваных прадстаўніц слабага полу вельмі сур’ёзныя: яны менш абаронены ў сацыяльным плане, і нярэдка адчуваюць «неверагодны ціск з боку грамадства», становячыся ізгоямі.

З’яўляецца тварам рэкламнай кампаніі сістэмы грашовых перакладаў «Залатая Карона» групы кампаній ЦФТ (Расія).

У 2015 годзе Вера Брэжнева стала тварам італьянскага брэнда CALZEDONIA ў Расіі.

Дыскаграфія
-----------

### Сольныя альбомы

* 2010 — Любовь спасёт мир
* 2015 — Ververa

### У складзе «ВІА Гра»

|  |
| --- |
| Студыйныя альбомы
* 2003 — Стоп! Снято!
* 2003 — Биология
* 2003 — Stop! Stop! Stop!
* 2007 — L.M.L. (як **Nu Virgos**)

Зборнікі і EP
* 2005 — Бриллианты
* 2006 — ВИА Гра. MP3 Collection
 |

### DVD

* 2003 — Стоп! Снято!
* 2004 — Nu Virgos: MV Collection (як **Nu Virgos**)
* 2006 — Video Бриллианты

### Відэа

* Фільм-дапаможнік «Вера Брэжнева. Сакрэты прыгажосці»

Зноскі
------

1. ↑
2. ↑
3. ↑  Архіўная копія **(нявызн.)**(недаступная спасылка). Архівавана з першакрыніцы 3 жніўня 2017. Праверана 3 жніўня 2017.
4. ↑  Вера Брежнева потеряла отца
5. ↑  Когда продюсер «ВИА Гры» Дмитрий Костюк узнал, что принятая в группу вера галушка из… — Газета «ФАКТЫ и комментарии»
6. ↑   Архівавана 28 ліпеня 2017.
7. ↑   Архівавана 23 верасня 2017.)
8. ↑  Вера Брежнева // Вокруг ТВ: Вся панорама ТВ
9. ↑  Вера Брежнева биография, фото — узнай все!
10. ↑  "Дочка Веры Брежневой: похожа ли она на звездную маму | Женские истории из жизни". *Блог Али Шу* [руская]. 2016-02-03. Праверана 2017-04-07. Архіўная копія **(нявызн.)**. Архівавана з першакрыніцы 8 красавіка 2017. Праверана 3 жніўня 2017.
11. ↑  Вера Брежнева отмечает 5-летие младшей дочери **(нявызн.)**.  www.starhit.ru (14 снежня 2014). Архівавана з першакрыніцы 19 верасня 2015. Праверана 3 жніўня 2017.
12. ↑  Брежнєва про роман с режиссёром: Не вірте чуткам (укр.).  Tablo ID (16 жніўня 2013). Архівавана з першакрыніцы 19 жніўня 2013. Праверана 18 жніўня 2013.(укр.) .  Tablo ID (2013-08-16).  з першакрыніцы 19 жніўня 2013. Праверана 18 жніўня 2013.
13. ↑   (недаступная спасылка — *гісторыя*, *копія*)
14. ↑  Объявлена дата премьеры «Любовь в большом городе»
15. ↑  Вера Брежнева сняла «Любовь в большом городе» // NEWSmusic.ru
16. ↑  "Вера Брежнева в Крокус Сити Холле". Crocus City Hall. Архівавана з арыгінала 10 кастрычніка 2016. Праверана 2016-10-09. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка) Архівавана 10 кастрычніка 2016. Архіўная копія **(нявызн.)**(недаступная спасылка). Архівавана з першакрыніцы 10 кастрычніка 2016. Праверана 3 жніўня 2017.
17. ↑  Презентация первого сольного альбома Веры Брежневой | VELVET MUSIC Архівавана 28 снежня 2010.
18. ↑  Песні з голасам Веры выйшлі таксама ў альбомах *Поцелуи* (2007), *Лучшие песни* (2008) і *Эмансипация* (2008), якая выйшлі ўжо пасля зыходу Брэжневай з групы.

Спасылкі
--------

* Вера Брэжнева на 7days.ru
* Вера Брэжнева інтэрв’ю часопісу «Тэлетыдзень» (Расія) Архівавана 5 жніўня 2017.
* Вера Брежнева на сайце «Internet Movie Database» (англ.)
* Фота
* Украінскі Дабрачынны Фонд Веры Брэжневай «Прамень веры» Архівавана 17 верасня 2008.

|  |  |
| --- | --- |
| ⚙️   У сацыяльных сетках | VK · VK · X (руск.) |
| Фота, відэа і аўдыё | Deezer · Google Play Music · Instagram · Last.fm · Spotify · TikTok · VK Music · Яндэкс Музыка · YouTube |
| Тэматычныя сайты | AlloCiné · Česko-Slovenská filmová databáze · Discogs · Internet Movie Database · КиноПоиск · MusicBrainz |
| Слоўнікі і энцыклапедыі | Расія-Культура |
| Нарматыўны кантроль | ISNI: 0000 0003 7240 6512 · VIAF: 6491163335748003270004 |